
	Cod Gwerthuso’r Swydd
	



	Teitl y Swydd
	Darlithydd – Nyrsio Plant 

	Ysgol/Cyfarwyddiaeth
	Ysgol y Gwyddorau Gofal Iechyd  

	Gradd y Swydd
	6 neu 7

	Llwybr Gyrfaol
	Addysgu ac Ysgoloriaeth 



Diben y Swydd
	Bydd deiliad y swydd yn cyfrannu at hwyluso gweithgareddau dysgu ac ysgolheictod yn y ddarpariaeth israddedig ac ôl-raddedig yn yr Ysgol, gan gynnwys datblygu, cyflwyno, asesu a gwerthuso modiwlau/rhaglenni.  Cynnig cefnogaeth i fyfyrwyr trwy'r system tiwtor personol, goruchwylio prosiectau ymchwil myfyrwyr a chyflawni dyletswyddau gweinyddol o fewn y maes gwaith yn ôl yr angen. Bydd yn anelu at ragoriaeth mewn addysgu ac ysgolheictod/ymchwil ac yn ysbrydoli eraill i wneud yr un fath.  




Dyletswyddau a Chyfrifoldebau
	PRIF DDYLETSWYDDAU A CHYFRIFOLDEBAU  
Addysgu   
· Cynllunio ac addysgu Nyrsio Plant a rhaglenni perthnasol eraill yn rhan o dîm y modiwl, ac arwain modiwlau.   
Gradd 7: cyfrannu’n annibynnol at ddatblygu modiwlau a chyrsiau ac arwain modiwlau   
· Ysbrydoli myfyrwyr israddedig ac ôl-raddedig o dan arweiniad mentor / arweinydd modiwlau yn ogystal â meithrin sgiliau dulliau asesu a rhoi adborth adeiladol i fyfyrwyr.    
· Goruchwylio gwaith myfyrwyr, gan gynnwys goruchwylio myfyrwyr israddedig a myfyrwyr gradd meistr, yn ogystal â chyd-oruchwylio myfyrwyr Ymchwil Ôl-raddedig.   
Gradd 7: Bod yn aelod o banel adolygu cynnydd ymchwilwyr ôl-raddedig yn ôl yr angen   
· Rhoi gofal bugeiliol drwy fod yn Diwtor Personol a rhoi cymorth ac arweiniad i fyfyrwyr, gan feithrin ymddiriedaeth.   
  
Ysgolheictod    
· Cyfrannu at ysgolheictod yn y maes gwaith drwy gymryd rhan mewn cynadleddau, seminarau a fforymau academaidd a phroffesiynol eraill i rannu canlyniadau ysgolheictod unigol.   
· Ymgysylltu â gweithgarwch ysgolheigaidd drwy ysgrifennu erthyglau mewn cyfnodolion a/neu greu allbwn sy’n ehangu gwybodaeth yn y maes gwaith hwn.   
· Cyfrannu at ysgolheictod drwy waith rhyngddisgyblaethol gydag unigolion a thimau yng nghymuned ehangach y Brifysgol a thu hwnt.   
· Cyflawni mathau eraill o ysgolheictod, gan gynnwys gwneud gwaith sy’n gysylltiedig ag asesiadau (gosod a marcio papurau a rhoi adborth adeiladol i fyfyrwyr), gweinyddu a bod yn rhan o waith pwyllgor.   
  
Arall   
· Ymgysylltu’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol, i godi proffil yr Ysgol, meithrin cynghreiriau strategol gwerthfawr a chwilio am gyfleoedd i gydweithio mewn ystod o weithgareddau. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol.   
· Datblygu’n bersonol ac yn broffesiynol mewn ffyrdd addas a fydd yn gwella eich perfformiad wrth gyflawni rôl darlithydd.   
· Mentora cydweithwyr llai profiadol a rhoi cyngor ynglŷn â datblygiad personol.   
· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith ledled y Brifysgol a’r tu hwnt iddi.   
· Cyflawni dyletswyddau eraill nad ydynt wedi’u nodi uchod ond sy’n cyd-fynd â gofynion y swydd.   
· Cadw at bolisïau'r Brifysgol o ran Iechyd a Diogelwch a Chydraddoldeb ac Amrywiaeth   
· Sicrhau eich bod yn deall pwysigrwydd cyfrinachedd wrth gyflawni pob dyletswydd. 




Manyleb yr Unigolyn 
	Meini Prawf Hanfodol

	
Cymwysterau ac Addysg   
1. Gradd ôl-raddedig ar lefel PhD mewn maes pwnc cysylltiedig NEU brofiad diwydiannol perthnasol a chymhwyster cofrestradwy ym maes Nyrsio Plant.  
Gradd 7 - Tystysgrif Ôl-raddedig mewn Dysgu ac Addysgu yn y Brifysgol neu gymhwyster cyfatebol neu brofiad perthnasol.  
   
Gwybodaeth, Sgiliau a Phrofiad   
2. Tystiolaeth o ddatblygiad proffesiynol parhaus a phortffolio ysgolheigaidd sy’n tyfu.   
3. Profiad o addysgu israddedigion/ôl-raddedigion (a allai gynnwys eu helpu i ddysgu drwy ymarfer) a phrofiad sylweddol ar Radd 7   
Gradd 7: Enw da cynyddol yn genedlaethol mewn maes academaidd   
4. Dangos gwybodaeth arbenigol a dealltwriaeth o ddatblygiadau cyfredol, gan ledaenu gwybodaeth a dealltwriaeth o’r fath ym maes Nyrsio Plant.   
5. Y gallu i gynllunio a chyflwyno modiwlau sy’n rhan o raglenni addysgu’r ysgol, gan gynnwys eu datblygu’n barhaus, neu dystiolaeth o ddefnyddio sgiliau tebyg yn ymarferol.   
  
Sgiliau Bugeiliol, Cyfathrebu a Gweithio Mewn Tîm   
6. Sgiliau cyfathrebu rhagorol a’r gallu i gyflwyno syniadau cymhleth a chysyniadol yn eglur ac yn hyderus i eraill trwy ddefnyddio sgiliau lefel uchel ac ystod o gyfryngau.   
7. Gallu rhoi cymorth bugeiliol priodol i fyfyrwyr, gwerthfawrogi anghenion ac amgylchiadau myfyrwyr unigol a bod yn diwtor personol iddynt.   
   
Gradd 7 – Y gallu i arwain modiwlau a chydlynu gydag eraill i ddiwallu anghenion myfyrwyr a bodloni eu disgwyliadau.   
Arall   
8. Gallu diamheuol i fod yn greadigol ac yn arloesol a gweithio’n rhan o dîm yn y gwaith.  



	Meini Prawf Dymunol

	1. Y gallu diamheuol i weithio heb oruchwyliaeth fanwl.   
2. Gallu diamheuol i addasu i ofynion newidiol sefydliad.   
3. Parodrwydd i ysgwyddo cyfrifoldeb dros waith gweinyddol academaidd.   

